Document ID: 32008D0801

SKLEP SVETA
z dne 25. septembra 2008
o sklenitvi Konvencije Združenih narodov proti korupciji v imenu Evropske skupnosti
(2008/801/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti členov 47(2), 57(2), 95, 107(5), 179, 181a, 190(5), 195(4), 199, 207(3), 218(2), 279, 280 in 283 v povezavi s prvim pododstavkom člena 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
O elementih Konvencije Združenih narodov proti korupciji (v nadaljnjem besedilu „Konvencija“), ki so v pristojnosti Skupnosti, se je z odobritvijo Sveta v imenu Skupnosti pogajala Komisija.
(2)
Svet je pooblastil Komisijo, da s pogajanji doseže pristop Skupnosti k zadevni Konvenciji.
(3)
Pogajanja so bila uspešno zaključena in iz njih izhajajoči akt je bil v imenu Skupnosti podpisan 15. septembra 2005, s pridržkom njegove naknadne sklenitve v skladu s Sklepom Sveta z dne 10. maja 2005 o podpisu Konvencije Združenih narodov proti korupciji v imenu Skupnosti.
(4)
Nekatere države članice so pogodbenice Konvencije, v drugih državah članicah pa postopek ratifikacije še ni končan.
(5)
Pogoji, ki Skupnosti omogočajo deponiranje listine o odobritvi, predvidene v členu 67(3) Konvencije, so izpolnjeni.
(6)
Konvencijo bi bilo treba biti odobriti, da bi tudi Skupnost postala pogodbenica Konvencije v okviru njenih pristojnosti.
(7)
Skupnost bi morala ob deponiranju listine o odobritvi deponirati tudi izjavo v skladu s členom 67(3) Konvencije o obsegu pristojnosti Evropske skupnosti glede zadev, ki jih ureja Konvencija.
(8)
Skupnost bi morala ob deponiranju listine o odobritvi deponirati tudi izjavo v skladu s členom 66(2) Konvencije o reševanju sporov -
SKLENIL:
Člen 1
Konvencija Združenih narodov proti korupciji se odobri v imenu Skupnosti.
Besedilo Konvencije je navedeno v Prilogi I.
Člen 2
Predsednik Sveta je pooblaščen, da imenuje osebo(-e), pooblaščeno(-e) za deponiranje listine Skupnosti o uradni potrditvi, ki zavezuje Skupnost. Listina o uradni potrditvi vsebuje izjavo o pristojnosti v skladu s členom 67(3) Konvencije, kakor je določena v Prilogi II tega sklepa. Listina vsebuje tudi izjavo, navedeno v Prilogi III tega sklepa.
V Bruslju, 25. septembra 2008

Labels: 11
15
5